pythainlp/thai-wiki-dataset-v4 huggingface dataset:
เซยูอะวอดส์ ครั้งที่ 19

พิธีมอบรางวัล เซยูอะวอดส์ ครั้งที่ 19 จัดขึ้นเมื่อวันที่ 15 มีนาคม พ.ศ. 2568 ที่ JOQR Media Plus Hall ในเขตมินาโตะ, โตเกียว โดยประกาศผลผู้ชนะรางวัล Merit Awards, Kei Tomiyama Award, Kazue Takahashi Award, Synergy Award, รางวัลขวัญใจเด็กและครอบครัว, รางวัลเกม, และ Special Honor Award เมื่อวันที่ 18 กุมภาพันธ์ พ.ศ. 2568
ทาคาโนริ อิวาตะ

ทาคาโนริ อิวาตะ (; โรมาจิ: "Takanori Iwata") เป็นนักเต้น, นักแสดง และนักร้อง เขาเป็นสมาชิกของวงซังไดเมะ เจโซลบราเธอร์ส และอดีตสมาชิกวงเอ็กไซล์ เขาได้รับบทนำครั้งแรกในฐานะนักแสดงจากภาพยนตร์เรื่อง เอเวอร์กรีนเลิฟ ปี 2016 ซึ่งทำให้เขาได้รับรางวัล "นักแสดงหน้าใหม่แห่งปี" ที่งานรางวัลเจแปนอะแคเดมีฟิล์ม ครั้งที่ 40 หลังจากนั้นเขาได้แสดงละครโทรทัศน์และภาพยนตร์อีกหลายเรื่อง ในปี 2019 เขาได้รับบทเป็น จุนอิจิ วาคามิยะ ซึ่งเป็นหมอวอตสัน เวอร์ชั่นญี่ปุ่น ในละครเรื่อง "Sherlock: Untold Stories" ของช่องฟูจิทีวี และเมื่อวันที่ 15 กันยายน 2021 เขาได้เปิดตัวในฐานะนักร้องด้วยซิงเกิล "korekara" 
ชีวิตส่วนตัว.
ทาคาโนริ อิวาตะ เป็นนักเรียนที่มีผลการเรียนค่อนข้างดี และเคยติดอันดับต้น ๆ ในการสอบจำลองระดับประเทศของนักเรียนระดับประถมศึกษา เขาจบการศึกษาจากคณะนิติศาสตร์ มหาวิทยาลัยเคโอ ในช่วงที่กำลังหางานระหว่างเรียนมหาวิทยาลัย หนึ่งในงานที่เขาสมัครคือ ตำแหน่งผู้ประกาศข่าวของสถานีโทรทัศน์ช่อง NTV 
เขายังเป็นแฟนคลับของคริสโตเฟอร์ โนแลน
ผลงานเพลง.
การจัดอันดับสูงสุดในการจัดอันดับรายสัปดาห์ของออริก้อน
ทาเตยามะ (จังหวัดโทยามะ)

ทาเตยามะ  เป็นเมืองที่ตั้งอยู่ในอำเภอนากานีกาวะ ทางตะวันออกเฉียงใต้ของจังหวัดโทยามะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 23,502 คน มีความหนาแน่นของประชากร 76.5 คนต่อตารางกิโลเมตร
ภูมิศาสตร์.
เมืองทาเตยามะตั้งอยู่ในพื้นที่ตอนกลาง-ตะวันออกของจังหวัดโทยามะ มีพื้นที่แคบยาวจากตอนกลางของจังหวัด ซึ่งเป็นที่ตั้งของตัวเมืองทาเตยามะ ไปยังทางตะวันออกเฉียงใต้ของจังหวัด ซึ่งเป็นพื้นที่ภูเขา โดยมีเทือกเขาทาเตยามะตั้งอยู่ที่บริเวณนี้
ภูมิอากาศ.
เมืองนี้มีภูมิอากาศแบบอบอุ่นชื้นกึ่งเขตร้อน (เคิพเพิน "Cfa") มีลักษณะเด่นคือฤดูร้อนที่ร้อนอบอ้าวและฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในทาเตยามะอยู่ที่ 13.4 °C ปริมาณน้ำฝนเฉลี่ยทั้งปีอยู่ที่ 2,242 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.2 °C และต่ำสุดในเดือนมกราคมอยู่ที่ประมาณ 2.1 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของทาเตยามะค่อนข้างคงที่มาหลายทศวรรษ แต่ลดลงในช่วงไม่กี่ปีที่ผ่านมา
ประวัติศาสตร์.
พื้นที่ที่ปัจจุบันเป็นเมืองทาเตยามะ เดิมเป็นส่วนหนึ่งของแคว้นโบราณที่ชื่อแคว้นเอ็ตจู หมู่บ้านทาเตยามะก่อตั้งขึ้นเมื่อวันที่ 12 พฤษภาคม ค.ศ. 1894 และได้รับการยกฐานะเป็นเมืองเมื่อวันที่ 10 มกราคม ค.ศ. 1954
พื้นที่บริเวณโกเฮียกโกกุ เดิมถูกเรียกว่าทากาฮาราโนะจนกระทั่งถึงปลายยุคเอโดะ ซึ่งคำว่าโกเฮียกโกกุนั้นมีต้นกำเนิดมาจากสมัยที่เจ้าหน้าที่ของหมู่บ้านขออนุญาตจากตระกูลคางะเพื่อทวงคืนพื้นที่โล่งกว้างที่เป็นทุ่งนาธรรมชาติซึ่งมีมูลค่าถึงห้าร้อยโคกูดากะ หรือโกเฮียกโกกุ-โคกูดากะ โดยได้รับอนุญาตให้ก่อตั้งเมืองในพื้นที่ดังกล่าวและได้รับการพัฒนาขึ้นเรื่อย ๆ บริเวณรอบ ๆ พื้นที่ศาลเจ้าโกเฮียกโกกุเท็มมัง เป็นจุดตัดระหว่างถนนจากเหนือไปใต้ระหว่างอ่าวโทยามะกับเขาทาเตยามะ กับถนนจากตะวันออกไปตะวันตกระหว่างตัวเมืองทาเตยามะไปยังใจกลางเมืองโทยามะ ทำให้เกิดพื้นที่ธุรกิจที่เติบโตขึ้นและพื้นที่เกษตรกรรมโดยรอบ
การศึกษา.
เมืองทาเตยามะมีโรงเรียนประถมศึกษา 7 แห่งและโรงเรียนมัธยมศึกษาตอนต้น 1 แห่งที่ดำเนินการโดยเทศบาลเมือง และมีโรงเรียนมัธยมศึกษาตอนปลาย 1 แห่งที่ดำเนินการโดยคณะกรรมการการศึกษาจังหวัดโทยามะ
โรงเรียนประถมศึกษา ได้แก่ โรงเรียนประถมทาเตยามะ โรงเรียนประถมคามางาฟูจิ โรงเรียนประถมทากาโนะ โรงเรียนประถมทาเตยามะชูโอ โรงเรียนประถมริตะ โรงเรียนประถมโฮกูบุ และโรงเรียนประถมนิจูอาโนะ โรงเรียนมัธยมศึกษาตอนต้นและตอนปลายทั้งสองแห่งมีชื่อว่า โรงเรียนมัธยมต้นโอยามะ และโรงเรียนมัธยมปลายโอยามะ ซึ่งตั้งตามชื่อศาลเจ้าบนภูเขาทาเตยามะ
จนถึง ค.ศ. 2016 มีโรงเรียนประถมศึกษาแห่งที่ 8 ชื่อโรงเรียนประถมชินเซโตะ แต่ปัจจุบันโรงเรียนดังกล่าวถูกปิดลงเนื่องจากมีผู้เข้าเรียนน้อยจากการอพยพของประชากรออกจากพื้นที่ภูเขาและย้ายเข้าสู่ตัวเมือง
กองการศึกษาของเมืองทาเตยามะรายงานว่าโรงเรียนมัธยมต้นโอยามะของเมืองทาเตยามะมีทักษะภาษาอังกฤษที่ดีที่สุดแห่งหนึ่งในจังหวัดโทยามะ
มาสคอต.
มาสคอตประจำเมืองทาเตยามะคือ "ไรจี"  ซึ่งผสมคำว่า "ไร" จากคำว่า "ไรโจ" (นกกระทาชนิดหนึ่ง นกประจำจังหวัดโทยามะที่พบบนภูเขาทาเตยามะ) กับคำว่า "จี" (แปลว่า "ชายชรา") ว่ากันว่าไรจิอิมีอายุ 20,005 ปี และเกิดวันที่ 16 เมษายน เขาถือไม้เท้าและสวมหมวกที่มีรูปร่างเหมือนภูเขาสามลูกเหมือนภูเขาทาเตยามะ หน้าที่ของเขาคือลาดตระเวนและปกป้องธรรมชาติอันสวยงามของทาเตยามะ
ทาเตยามะ

ทาเตยามะ อาจหมายถึง
สถานที่.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โครงการจัดทำแผนที่ทีบส์

โครงการจัดทำแผนที่ทีบส์  เป็นการสำรวจทางโบราณคดีที่อุทิศให้กับอียิปต์โบราณ ก่อตั้งใน ค.ศ. 1978 โดยนักไอยคุปต์วิทยา ดร. เคนต์ อาร์. วีกส์ ที่มหาวิทยาลัยแคลิฟอร์เนีย เบิร์กลีย์ ใน ค.ศ. 1985 จึงย้ายไปที่มหาวิทยาลัยอเมริกันในไคโร เป้าหมายเดิมของโครงการนี้คือสร้างแผนที่โบราณคดีของหุบเขากษัตริย์ และตีพิมพ์เป็น "Atlas of the Valley of the Kings" ใน ค.ศ. 2000 นับตั้งแต่ ค.ศ. 2001 โครงการยังได้พัฒนาแผนการบริหารจัดการสำหรับหุบเขากษัตริย์ซึ่งได้รับเงินทุนจากกองทุนอนุสรณ์สถานโลก
เว็บไซต์ไม่ออนไลน์มาหลายปีเนื่องจากขาดเงินทุน อย่างไรก็ตาม เมื่อได้รับเงินทุนใหม่จากศูนย์วิจัยอเมริกันในอียิปต์ เว็บไซต์จึงเริ่มออนไลน์อีกครั้งพร้อมคุณสมบัติและข้อมูลใหม่ในเดือนมกราคม ค.ศ. 2021
บอสมั่นหน้ากับเลขาตัวตึง

บอสมั่นหน้ากับเลขาตัวตึง เป็นละครโทรทัศน์ไทยแนวสุขนาฏกรรมจินตนิยมเกี่ยวกับที่ทำงานปี 2568 ผลิตโดยทรูซีเจครีเอชั่นส์ นำแสดงโดยเจษฎ์พิพัฒ ติละพรพัฒน์ และนลินทิพย์ สกุลอ่องอำไพ ละครเรื่องนี้รีเมคจากละครเกาหลีปี ค.ศ. 2018 เรื่อง "รักมั้ยนะ เลขาคิม?" โดยออกอากาศตอนแรกทางทรูไอดีเมื่อวันที่ 24 มกราคม พ.ศ. 2568
เนื้อเรื่อง.
"บอสมั่นหน้ากับเลขาตัวตึง" เรื่องราวของ ธีร์ ชลธร (เจษฎ์พิพัฒ ติละพรพัฒน์) รองประธานบริษัท ธีระนนท์กรุ๊ป ที่สุดแสนจะหล่อ รวย แต่เย่อหยิ่ง ซึ่งมีเลขาคนสนิทคือ พรีม พริมาลา (นลินทิพย์ สกุลอ่องอำไพ) ที่ทำงานร่วมกันมานานถึง 9 ปีแต่แล้วเมื่อเธอปิดหนี้ก้อนโตได้สำเร็จ เธอจึงตัดสินใจลาออกจากบริษัท ทำให้ธีร์ต้องทำทุกวิถีทางที่จะรั้งตัวของพรีมเอาไว้จนก่อเกิดเป็นความรักขึ้นมา
วัดนครหลวง

วัดนครหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครหลวง อำเภอนครหลวง จังหวัดพระนครศรีอยุธยา มีที่ดินตั้งวัดเนื้อที่ 80 ไร่
วัดนครหลวง หรือชาวบ้านเรียกว่า วัดนคร สร้างเมื่อ พ.ศ. 2352 ได้รับพระราชทานวิสุงคามสีมาเมื่อ พ.ศ. 2357 สร้างโดยตาปะขาวชื่อ ปิ่น ที่ตั้งวัดเดิมเป็นปราสาทนครหลวง
ซึ่งสมเด็จพระเจ้าปราสาททอง ทรงโปรดเกล้าให้สร้าง เป็นที่ประทับระหว่างการเดินทางน้ำ เพื่อไปนมัสการพระพุทธบาทสระบุรี พอสิ้นรัชกาล สถานที่นี้ก็ถูกปล่อยให้ทิ้งร้าง จนในสมัยรัตนโกสินทร์ ตาปะขาวชื่อ ปิ่น ได้มาสร้างพระพุทธบาท 4 รอย พร้อมจัดสร้างวัด จึงเรียกชื่อวัดว่า วัดพระบาทสี่รอย จนในสมัยพระบาทสมเด็จพระมงกุฎเกล้าเจ้าอยู่หัว ได้เปลี่ยนชื่อมาเป็น "วัดนครหลวง" เพื่อเป็นอนุสรณ์ว่าเคยเป็นที่ประทับกษัตริย์
รอยพระพุทธบาทสี่รอย ประกอบด้วย รอยใหญ่เป็นรอยตั้งขอบกว้าง 4 ศอกคืบ 7 นิ้ว ยาว 11 ศอก 6 นิ้ว รอยที่ 2 เหยียบข้างต้นรอยใหญ่ ชิดมาทางขวาเสมอกัน กว้าง 3 ศอกคืบ ยาว 7 ศอก 3 นิ้ว รอยที่ 3 เหยียบข้างซ้ายในรอยใหญ่ ลึกลงไปกว้าง 2 ศอกคืบ 3 นิ้ว ยาว 6 ศอก 3 นิ้ว และรอยเล็กที่ 4 อยู่ในคืบที่ 3 กว้างศอกคืบ 6 นิ้ว ยาว 3 ศอกคืบ 6 นิ้ว
นิราศพระพุทธบาท

นิราศพระพุทธบาท เป็นโคลงนิราศ ประพันธ์โดยพระมหานาค วัดท่าทราย เป็นวรรณกรรมสมัยอยุธยาตอนปลาย สันนิษฐานว่าในสมัยสมเด็จพระเจ้าอยู่หัวบรมโกศ ต้นฉบับพบรวมอยูในหนังสือสมุดไทย เรื่อง "โคลงกวีโบราณ" สันนิษฐานว่าแต่งขึ้นคราวเดียวกับ บุณโณวาทคำฉันท์ แต่พบคำประพันธ์เพียง 25 บทและไม่จบเรื่อง ข้อความข้างท้ายขาดหายไป
โคลงนิราศพระพุทธบาท ประกอบด้วยโคลงสี่สุภาพ จำนวน 25 บท เนื้อหาเล่าเรื่องการเดินทางไปนมัสการรอยพระพุทธบาทสระบุรี เรื่องเริ่มด้วยคำรำพันถึงหญิงคนรักแล้วเล่าการเดินทางผ่านวัดตองปุซึ่งมีชาวมอญอาศัยอยู่จำนวนมาก ผ่านบ้านกระทุ่ม หนองคนที บางโขมด และบ้านแม่ลา ตอนท้ายกล่าวถึงคุณสมบัติ 3 ประการที่สตรีใช้พิฆาตบุรุษคือดวงเนตรเสียงเสนาะ และรูปโฉมว่าเหมือนศร 3 เล่มที่พระรามแผลงไปสังหารอสูร
รายชื่อนัดชิงชนะเลิศเอเอฟซีเพรสซิเดนส์คัพและเอเอฟซีแชลเลนจ์ลีก

เอเอฟซีแชลเลนจ์ลีก เป็นการแข่งขันฟุตบอลประจำปีก่อตั้งเมื่อ ค.ศ. 2005 จัดโดยสมาพันธ์ฟุตบอลเอเชีย แต่เดิมการแข่งขันมีชื่อว่า เอเอฟซีเพรสซิเดนส์คัพ และเป็นการแข่งขันระดับที่สามของฟุตบอลสโมสรเอเชียรองจากทั้งเอเอฟซีแชมเปียนส์ลีกอีลิท และเอเอฟซีแชมเปียนส์ลีกทู เอเอฟซีจัดการแข่งขันรายการนี้เพื่อให้สโมสรจากประเทศสมาชิกที่อยู่ในอันดับต่ำกว่าสามารถเข้าร่วมการแข่งขันระดับทวีปได้ โดยส่วนใหญ่เป็นสโมสรที่อยู่กลุ่ม "ประเทศกำลังพัฒนา"
ผู้ชนะเลิศการแข่งขันที่จัดขึ้นครั้งแรกใน ค.ศ. 2005 คือ เรการ์ทาดาซ จากทาจิกิสถาน โดยชนะดอร์ดอย-ไดนาโม จากคีร์กีซสถาน ด้วยผลประตู 3–0 เรการ์ทาดาซยังครองสถิติเป็นผู้ชนะเลิศรายการนี้มากที่สุดที่สามสมัย สโมสรจากทาจิกิสถานชนะเลิศการแข่งขันมากที่สุดที่ 4 สมัย ตามมาด้วยเติร์กเมนิสถาน 3 สมัย และคีร์กีซสถาน 2 สมัย ผู้ชนะเลิศปัจจุบันคือ อาคาดัก โดยชนะสวายเรียงในนัดชิงชนะเลิศ 2025
รายชื่อนัดชิงชนะเลิศ.
ผลงานแบ่งตามสโมสร.
<section begin=PERCLUB/>
<section end=PERCLUB/>
ผลงานแบ่งตามชาติ.
<section begin=PERNAT/>
<section end=PERNAT/>
บุณโณวาทคำฉันท์

บุณโณวาทคำฉันท์ เป็นวรรณกรรมประเภทฉันท์และกาพย์ แต่งโดยพระมหานาค วัดท่าทราย สันนิษฐานว่าแต่งในสมัยสมเด็จพระเจ้าอยู่หัวบรมโกศ มีเนื้อหาเกี่ยวกับตำนานพระพุทธบาทตามคัมภีร์ในพุทธศาสนากล่าวถึงพระพุทธเจ้าเสด็จโปรดพระสัจพันธดาบศซึ่งอาศัยอยู่เชิงเขาสัจพันธบรรพต ใกล้เมืองสุนาปรันตะ พระพุทธเจ้าได้ประทับรอยพระพุทธบาทไว้ที่เชิงเขาสัจพันธบรรพตและงานสมโภชรอยพระพุทธบาท ซึ่งจากพระราชพงศาวดารกรุงศรีอยุธยามีบันทึกเหตุการณ์ในรัชสมัยสมเด็จพระเจ้าอยู่หัวบรมโกศว่า มีการสมโภชพระพุทธบาทขึ้นเมื่อ พ.ศ. 2293 จึงสันนิษฐานว่าแต่งราว พ.ศ. 2293–2301
รูปแบบคำประพันธ์ประกอบด้วยฉันท์และกาพย์ประเภทต่าง ๆ ได้แก่ อินทรวิเชียรฉันท์ 11 โตฎกฉันท์ 12 วสันตดิลกฉันท์ 14 มาลินีฉันท์ 15 สัททุลวิกกีฬิตฉันท์ 19 และสัทธราฉันท์ 21 ส่วนคำประพันธ์ประเภทกาพย์ ได้แก่ กาพย์ฉบัง 16 และกาพย์สุรางคนางค์ 28
บุณโณวาทคำฉันท์ให้ข้อมูลด้านสังคมวัฒนธรรมสมัยอยุธยา โดยเฉพาะข้อมูลด้านมหรสพและการละเล่นในงานสมโภช อย่างละครในเรื่องอิเหนา การแสดงหุ่น โมงครุ่ม ระบำ โขน ไต่ลวด ฯลฯ การแสดงดังกล่าวเป็นมหรสพโบราณที่ยังปรากฏในปัจจุบัน นอกจากนั้นยังมีบทพรรณนาความยิ่งใหญ่ของขบวนพยุหยาตรา บทพรรณนาความงามของพระมณฑปและรมณียสถานรอบพระพุทธบาท ทัศนียภาพอันงดงามของธรรมชาติ เป็นต้น
บุณโณวาทคำฉันท์มีการตีพิมพ์ครั้งแรกเมื่อ พ.ศ. 2466
นิราศษีดา

นิราศษีดา หรือ ราชาพิลาปคำฉันท์ เป็นวรรณกรรมสมัยอยุธยาที่ประพันธ์เป็นฉันท์และกาพย์ต่าง ๆ ได้แก่ โตฎกฉันท์ 12, เยสันตา 21, รัตนมาลาฉันท์ 22, มณีรัตน์ฉันท์ 14, มงคลรัตนฉันท์ 22, ปทุมรัตนฉันท์ 35, ดิลกวิเชียรฉันท์ 25, ชินวรฉันท์ 15, ฉันทฉบำ 18, ฉบังโคลสิงฆฉันท์ 16, กาพย์สุรางคนางค์ และกาพย์ฉบัง 
นิยะดา เหล่าสุนทร ระบุว่านิราศษีดาเป็นนิราศคำฉันท์เรื่องแรก ผู้แต่งน่าจะแต่งในสมัยใกล้เคียงกับทวาทศมาสและกำสรวลโคลงดั้น ซึ่งเป็นนิราศโคลงรุ่นแรก สันนิษฐานว่าแต่งก่อนจินดามณีเพราะปรากฏคำประพันธ์เรื่องนิราศษีดาในจินดามณี และยังมีข้อสันนิษฐานว่านิราศษีดาไม่ใช่วรรณกรรมอยุธยาตอนต้นเพราะมีการใช้ฉันท์ผสมระหว่างอินทรวิเชียร์ฉันท์กับวสันตดิลกฉันท์ ซึ่งเป็นลักษณะที่ต่างไปจากวรรณคดีคำฉันท์สมัยอยุธยาตอนต้นที่ไม่ปรากฏฉันท์ผสมเลย
นิราศษีดามีที่มาจากวรรณคดีสันสกฤตเรื่อง "รามายณะ" ของฤๅษีวาลมีกิ เนื้อเรื่องมาจากตอนที่พระรามคร่ำครวญถึงนางษีดา หลังจากที่นางษีดาถูกทศกัณฐ์ลักพาตัวไปอยู่ในกรุงลงกา สำนักงานราชบัณฑิตยสภาระบุว่า "ภาษาและถ้อยคำที่ใช้แสดงให้เห็นว่าผู้ประพันธ์มีความรู้ภาษาบาลี ภาษาสันสกฤต และภาษาเขมรเป็นอย่างดี จึงนำภาษาเหล่านั้นมาใช้ประพันธ์ได้อย่างไพเราะ จนทำให้วรรณคดีเรื่องนี้ได้รับยกย่องและนำมาเป็นแบบอย่างในการประพันธ์"
หอพระสมุดวชิรญาณได้นำมาตีพิมพ์เป็นครั้งแรกในหนังสือวชิรญาณ เมื่อ พ.ศ. 2445 ในรัชสมัยพระบาทสมเด็จพระจุลจอมเกล้าเจ้าอยู่หัว พิมพ์ครั้งนี้ใช้ชื่อว่า "นิราศษีดา" ต้นฉบับตัวเขียนสมุดไทยเรื่องนี้เก็บรักษาไว้ ณ หอสมุดแห่งชาติ ปัจจุบันมีอยู่ทั้งหมด 10 ฉบับ ซึ่งน่าจะคัดลอกในสมัยรัตนโกสินทร์ตอนต้น ต่อมา พ.ศ. 2530 กองวรรณกรรมและประวัติศาสตร์ ได้นำเรื่องนี้มาพิมพ์รวมไว้ในหนังสือ "วรรณกรรมสมัยอยุธยา เล่ม 2" เป็นการพิมพ์ตามต้นฉบับพิมพ์ครั้งแรก
อันดับการแข่งขันสโมสรเอเอฟซี

อันดับการแข่งขันสโมสรเอเอฟซี เป็นระบบการจัดอันดับที่นำมาใช้โดย สมาพันธ์ฟุตบอลเอเชีย (เอเอฟซี) เมื่อ ค.ศ. 2014
หลักการคำนวณ.
การจัดอันดับการแข่งขันของสโมสร (ในอดีตเรียกว่า อันดับสมาคมสมาชิก) ใช้ในการจัดอันดับสมาคมและทีมวางในการแข่งขัน จัดสรรจำนวนสโมสรที่เข้าแข่งขันและผ่านเข้ารอบต่าง ๆ ในการแข่งขัน อย่างไรก็ตาม มีการเปลี่ยนแปลงหลายครั้งในแต่ละปี เมื่อสมาคมไม่ปฏิบัติตามข้อกำหนดนอกสนาม
การจัดอันดับก่อน ค.ศ. 2021 ประกอบด้วยคะแนนรวมของสโมสรของสมาคมสมาชิกในช่วงสี่ปีที่ผ่านมา นับตั้งแต่ ค.ศ. 2022 การจัดอันดับได้ใช้คะแนนในช่วงแปดปีที่ผ่านมา โดยคะแนนในฤดูกาลก่อนจะมีส่วนสนับสนุนที่น้อยลงเรื่อย ๆ เมื่อใช้ตัวคูณ
โครงสร้างการจัดอันดับ.
การจัดอันดับสโมสรได้รับการนำมาใช้ใน ค.ศ. 2014 โดยเอเอฟซี โดยเป็นการจัดอันดับที่มีข้อมูลและไม่ได้ใช้เพื่อจัดอันดับสโมสรในการแข่งขันของสโมสร
เอเอฟซีประกาศเมื่อ ค.ศ. 2024 ว่าได้เปลี่ยนแปลงรูปแบบการจัดอันดับการแข่งขันสโมสรของการแข่งขันสามรายการที่ได้รับการปรับปรุงใหม่ ได้แก่ เอเอฟซีแชมเปียนส์ลีกอีลิท, เอเอฟซีแชมเปียนส์ลีกทู และเอเอฟซีแชลเลนจ์ลีก มีผลตั้งแต่ฤดูกาล 2024–25 โครงสร้างได้นำผลการแข่งขันจากแปดปีที่ผ่านมามาพิจารณา และใช้สูตรถ่วงน้ำหนัก
อันดับในฤดูกาล 2024–25.
ใช้เป็นข้อกำหนดในการเข้าร่วมการแข่งขันเอเอฟซีในฤดูกาล 2026–27
 "ณ วันที่ 18 พฤษภาคม ค.ศ. 2025"
อันดับในฤดูกาล 2023–24.
ใช้เป็นข้อกำหนดในการเข้าร่วมการแข่งขันเอเอฟซีในฤดูกาล 2025–26
"ณ วันที่ 26 พฤษภาคม ค.ศ. 2024"
อันดับในฤดูกาล 2022.
ใช้เป็นข้อกำหนดในการเข้าร่วมการแข่งขันเอเอฟซีในฤดูกาล 2024–25
โกลด์เดนอาย 007 (วิดีโอเกม พ.ศ. 2540)

โกลด์เดนอาย 007  เป็นวิดีโอเกมแนวยิงมุมมองบุคคลที่หนึ่งในปี 1997 พัฒนาโดย แรร์ และจัดจำหน่ายโดยนินเท็นโด สำหรับนินเท็นโด 64 โดยอิงจากภาพยนตร์ "เจมส์ บอนด์" เรื่อง "พยัคฆ์ร้าย 007 รหัสลับทลายโลก" ที่ออกฉายในปี 1995 โดยผู้เล่นจะควบคุมสายลับเจมส์ บอนด์ เพื่อป้องกันไม่ให้กลุ่มอาชญากรใช้อาวุธดาวเทียม ผู้เล่นจะต้องผ่านด่านต่าง ๆ เพื่อบรรลุวัตถุประสงค์ เช่น การกู้คืนหรือทำลายสิ่งของต่าง ๆ ในขณะที่ยิงศัตรู ในโหมดผู้เล่นหลายคน ผู้เล่นสูงสุดสี่คนจะแข่งขันกันในสถานการณ์เดธแมตช์หลายรูปแบบผ่านการแบ่งหน้าจอ
การพัฒนาเริ่มขึ้นในเดือนมกราคม 1995 ทีมงานที่ไม่มีประสบการณ์ซึ่งนำโดยมาร์ติน ฮอลลิส ได้พัฒนา "โกลด์เดนอาย 007" เป็นเวลาสองปีครึ่ง ตัวเกมได้รับการออกแบบในช่วงแรกให้เป็นเกมยิงแบบกำหนดทิศทางเคลื่อนไหวในรูปแบบของเกม "เวอร์ชัวคอป" (1994) ของเซกา ต่อมาได้พัฒนาเป็นเกมยิงมุมมองบุคคลที่หนึ่ง ทีมพัฒนาแรร์ได้ไปเยี่ยมชมฉากของ "รหัสลับทลายโลก" เพื่อใช้เป็นข้อมูลอ้างอิง และอีออนโปรดักชัน และเมโทร-โกลด์วิน-เมเยอร์ อนุญาตให้ทีมพัฒนาขยายเกมด้วยฉากและตัวละครที่ไม่มีอยู่ในภาพยนตร์
"โกลด์เดนอาย 007" วางจำหน่ายในเดือนสิงหาคม 1997 เกือบสองปีหลังจากภาพยนตร์ออกฉาย แต่ไม่นานก่อนที่ภาพยนตร์ภาคต่อเรื่อง "007 พยัคฆ์ร้ายไม่มีวันตาย" จะออกฉาย ตัวเกมเผชิญกับความคาดหวังต่ำจากสื่อเกมในระหว่างการพัฒนา อย่างไรก็ตาม ตัวเกมได้รับเสียงวิจารณ์ในเชิงบวกและมียอดขายมากกว่า 8 ล้านชุด ทำให้เป็นเกมนินเท็นโด 64 ที่ขายดีที่สุดเป็นอันดับสาม ตัวเกมได้รับคำชมในด้านภาพ ความลึกและความหลากหลายของรูปแบบการเล่น และโหมดผู้เล่นหลายคน
"โกลด์เดนอาย 007" แสดงให้เห็นถึงศักยภาพของเครื่องเล่นวิดีโอเกมในบ้านในฐานะแพลตฟอร์มสำหรับเกมยิงมุมมองบุคคลที่หนึ่ง และส่งสัญญาณการเปลี่ยนแปลงจากเกมยิงที่เหมือน "ดูม" ไปสู่สไตล์ที่สมจริงยิ่งขึ้น ตัวเกมเป็นผู้บุกเบิกคุณสมบัติต่าง ๆ เช่น ภารกิจผู้เล่นคนเดียวในบรรยากาศ คุณลักษณะจอกว้างใหม่ของแรร์ องค์ประกอบการลอบเร้น และเดธแมตช์ผู้เล่นหลายคนบนเครื่องเล่นวิดีโอเกม และเป็นหนึ่งในวิดีโอเกมที่มีอิทธิพลและยิ่งใหญ่ที่สุดเท่าที่เคยมีมา เนื่องจากมีองค์ประกอบหลายอย่าง เช่น ปืนคล็อพที่สร้างความประทับใจไม่รู้ลืมในวัฒนธรรมวิดีโอเกม "เพอร์เฟ็กต์ดาร์ก" เกมที่สืบทอดจิตวิญญาณวางจำหน่ายในปี 2000 ในขณะที่เกมรีเมคที่พัฒนาโดยยูโรคอม ในชื่อ "โกลด์เดนอาย 007" วางจำหน่ายในปี 2010 เกมต้นฉบับได้วางจำหน่ายอีกครั้งในเดือนมกราคม 2023 สำหรับเอกซ์บอกซ์วัน และเอกซ์บอกซ์ซีรีส์เอกซ์และซีรีส์เอสผ่านเอกซ์บอกซ์เกมพาส และนินเท็นโด สวิตช์ผ่านนินเท็นโด สวิตช์ ออนไลน์ + เอกซ์แพนชันแพ็ค
เมฟีโบเชท

เมฟีโบเชท (มีอีกพระนามว่า เมริบบาอัล <templatestyles src="Script/styles_hebrew.css" />מְרִיב־בַּעַל‎, "Mərīḇ-Baʻal") หรือ มีฟีโบเชท เป็นพระโอรสในโยนาธาน และพระราชนัดดาในซาอูล ที่ปรากฏในหนังสือซามูเอล และหนังสือพงศาวดาร
พระชนม์ชีพ.
เมื่อพระราชบิดาและพระอัยกาสวรรคตในยุทธการที่เขากิลโบอา เมฟีโบเชทมีพระชนมายุ 5 พรรษา หลังซาอูลและโยนาทานสวรรคต พี่เลี้ยงของเมฟีโบเชทอุ้มลุกขึ้นหนี  ด้วยความรีบร้อนของเธอ เด็กคนนั้นตกลงหรือถูกทิ้งขณะกำลังวิ่งหนี หลังจากนั้น พระองค์เป็นง่อย
หลังอุบัติเหตุครั้งนั้น เมฟีโบเชทถูกพาตัวไปพร้อมกับครอบครัวที่เหลือข้ามแม่น้ำจอร์แดนไปยังเทือกเขากิเลอาด ซึ่งพระองค์พบที่หลบภัยในบ้านของมาคีร์บุตรอัมมีเอล หัวหน้าเผ่ากาดหรือมนัสเสห์ผู้มีอำนาจที่โลเดบาร์ ไม่ไกลจากมาหะนาอิม ซึ่งในรัชสมัยของพระปิตุลาอิชโบเชทเป็นกองบัญชาการของพระบรมวงศานุวงศ์
ไม่กี่ปีต่อมา หลังพระองค์ขึ้นครองเป็นกษัตริย์แห่งสหราชาธิปไตย พระเจ้าดาวิดตรัสว่า "ไม่มีใครในพงศ์พันธุ์ซาอูลเหลืออยู่บ้าง เพื่อเราจะได้แสดงความรักมั่นคงของพระเจ้าต่อเขาหรือ?" และศิบามหาดเล็กของซาอูลเป็นผู้นำเมฟีโบเชทมาให้ดาวิด Walter Brueggemann นักวิชาการพันธสัญญาเก่า กล่าวว่าอาจมีการเพิ่มการกล่าวถึงความพิการของเมฟีโบเชท เพื่อแสดงให้เห็นว่าพระองค์ไม่ได้เป็นภัยคุกคามทางการทหารหรือการเมืองต่อดาวิด
ดาวิดคืนมรดกของซาอูลให้เมฟีโบเชทและอนุญาตให้พระองค์อาศัยอยู่ในวังของดาวิดที่เยรูซาเลม
รายงานจาก , และ พระองค์มีพระโอรสนามมีคาห์
พระนาม.
ในหนังสือซามูเอลพระองค์ได้รับการเรียกขานเป็นเมฟีโบเชท ซึ่งแปลว่า "จากปากแห่งความอับอาย" ส่วนหนังสือพงศาวดาร (
และ 
) เรียกพระองค์เป็น "เมริบบาอัล" Arnold Gottfried Betz และ David Noel Freedman โต้แย้งว่า "เมมฟีบาอัล" พระนามที่เก็บรักษาไว้ใน "Lucianic recension" อาจเป็นพระนามต้นฉบับของพระราชโอรสของโยนาทาน ส่วน"เมริบบาอัล"เดิมอาจสื่อถึงหนึ่งในพระราชโอรสของซาอูล
นักวิชาการบางส่วนเห็นด้วยว่า "เมฟีโบเชท" แทนที่ "เมริบบาอัล" (หรือ "เมมฟีบาอัล") เพื่อปกปิดพระนามเกี่ยวกับพระเจ้า "บาอัล" ที่อ้างอิงถึงเทพเจ้าคะนาอัน ซึ่งกลายเป็นเรื่องต้องห้าม
ปล้นเหนือเมฆ

ปล้นเหนือเมฆ เป็นละครโทรทัศน์ไทยแนวโลดโผน-ชีวิต ระทึกขวัญปี 2567 ที่มีเค้าโครงมาจากภาพยนตร์ไทยในปี พ.ศ. 2518 เรื่อง "ปล้นครั้งสุดท้าย" จากการกำกับของบิณฑ์ บรรลือฤทธิ์ นำแสดงโดยชนะพล สัตยาและเกศรินทร์ น้อยผึ้ง ออกอากาศทุกวันจันทร์-ศุกร์ เวลา 19.00 น. ตั้งแต่วันที่ 23 มกราคม ถึง 8 มีนาคม พ.ศ. 2567 ทางช่อง 7HD
รายชื่อผลงานของคลาริส

ผลงานของคลาริส ซึ่งกลุ่มนักร้องหญิงญี่ปุ่นที่ก่อตั้งเมื่อ ค.ศ. 2009 ปัจจุบันประกอบด้วยสมาชิกสามคน ได้แก่ คลารา, เอลลี และแอนนา วงมีผลงานสตูดิโออัลบั้มเจ็ดอัลบั้ม, อัลบั้มรวมเพลง 4 อัลบั้ม, อีพี 5 ชุด และซิงเกิล 28 ชุด
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดสกลนคร มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, อำเภอเต่างอย, กิ่งอำเภอโคกศรีสุพรรณ และกิ่งอำเภอโพนนาแก้ว
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอวาริชภูมิ, อำเภออากาศอำนวย, อำเภอส่องดาว, อำเภอคำตากล้า, กิ่งอำเภอนิคมน้ำอูน และกิ่งอำเภอเจริญศิลป์
รุมัยซะฮ์ บูอะลาม

รุมัยซะฮ์ บูอะลาม (เกิดวันที่ 10 ตุลาคม ค.ศ. 1994) เป็นนักมวยมือสมัครเล่นชาวแอลจีเรีย เธอได้เหรียญทองในเมดิเตอร์เรเนียนเกมส์ 2022 ประเภทมินิมัมเวตหญิง จัดขึ้นที่ออราน ประเทศแอลจีเรีย เธอยังได้เหรียญทอง 2 ครั้งจากแอฟริกันเกมส์ เธอเข้าแขงขันในการแข่งขันมวยสากลหญิงชิงแชมป์โลกของไอบีเอ
อาชีพ.
ใน ค.ศ. 2019 บูอะลามได้เหรียญทองประเภทฟลายเวตหญิงในแอฟริกันเกมส์ที่ราบัต ประเทศโมร็อกโก เธอเอาชนะยาสมีน มุตะกีจากโมร็อกโกในการแข่งขันชิงเหรียญทอง
ใน ค.ศ. 2020 บูอะลามเข้ารอบในการแข่งขันรอบคัดเลือกโอลิมปิกแห่งแอฟริกาที่ Diamniadio ประเทศเซเนกัล เพื่อเข้าแข่งในโอลิมปิกฤดูร้อน 2020 ที่โตเกียว ประเทศญี่ปุ่น เธอเป็นนักมวยหญิงคนแรกจากแอลจีเรียที่เป็นตัวแทนประเทศในโอลิมปิกฤดูร้อนเธอเข้าแข่งในประเภทฟลายเวตหญิง
บูอะลามได้เหรียญทองในการแข่งขันมวยสมัครเล่นแอฟริกัน 2022 ที่มาปูโต ประเทศโมซัมบิก
ใน ค.ศ. 2024 บูอะลามได้เหรียญทองในแอฟริกันเกมส์ 2023 ประเภทหญิง 50 กก. ที่อักกรา ประเทศกานา
เดอะ พาเลซ (ดิสโก้เธค)

เดอะ พาเลซ เป็นสถานบันเทิงประเภทดิสโก้เธคที่มีชื่อเสียงมากในประเทศไทยในช่วงคริสต์ทศวรรษ 1980 ก่อตั้งโดยยิ่งลักษณ์ วัชรพล บุตรสาวของกำพล วัชรพล ผู้ก่อตั้งหนังสือพิมพ์ไทยรัฐ กับคุณหญิงประณีตศิลป์ วัชรพล โดยเดอะพาเลซตั้งอยู่ริมถนนวิภาวดีรังสิต เปิดให้บริการวันแรกเมื่อวันที่ 23 ธันวาคม พ.ศ. 2526 ภายในแบ่งเป็นสัดส่วนตามการใช้งาน นอกจากนี้ทุกวันศุกร์และเสาร์หน้าเดอะพาเลซ ยังถูกจัดเป็นสนามประลองการแข่งรถซิ่ง ก่อนที่จะปิดให้บริการอย่างเป็นทางการเมื่อวันที่ 29 กุมภาพันธ์ พ.ศ. 2535
วงศ์ลิ่น

วงศ์ลิ่น หรือ Manidae ("spirits") เป็นวงศ์เดียวที่ยังหลงเหลืออยู่ของอันดับลิ่น วงศ์นี้แบ่งออกเป็นสามสกุล ("Manis" จากวงศ์ย่อย Maninae "Phataginus" จากวงศ์ย่อย Phatagininae และ "Smutsia" จากวงศ์ย่อย Smutsiinae), รวมถึง Fayum pangolin ทีสูญพันธุ์ด้วย
ท่าน้ำเชลซี

ท่าน้ำเชลซี  เป็นกลุ่มท่าน้ำในย่านเชลซี ฝั่งตะวันตกของแมนแฮตตันในนครนิวยอร์ก ตั้งอยู่ทางตะวันตกของทางหลวงเวสต์ไซด์ (ถนนที่ 11) และสวนฮัดสันริเวอร์ และทางตะวันออกของแม่น้ำฮัดสัน เดิมเป็นอาคารเทียบเรือโดยสารในช่วงต้นคริสต์ทศวรรษ 1900 ที่ถูกใช้งานโดยอาร์เอ็มเอส ลูซิเทเนีย (RMS "Lusitania") และเป็นจุดหมายของอาร์เอ็มเอส คาร์เพเทีย (RMS "Carpathia") หลังการช่วยเหลือผู้รอดชีวิตจากอาร์เอ็มเอส ไททานิก (RMS "Titanic") ท่าน้ำเหล่านี้เข้ามาแทนที่โครงสร้างริมน้ำที่ทรุดโทรมต่าง ๆ ด้วยอาคารแถวใหญ่โตที่ตกแต่งด้วยส่วนหน้าอาคารแกรนิตชมพู
ท่าน้ำเหล่านี้ปัจจุบันถูกใช้โดยศูนย์กีฬาและความบันเทิงเชลซีเพียส์ (Chelsea Piers Sports & Entertainment Complex) เดอะคอมเพล็กซ์เป็นหมู่บ้านกีฬาขนาด 28 เอเคอร์ ตั้งอยู่ริมน้ำระหว่างถนนที่ 17 และ 23 ตามแนวแม่น้ำฮัดสันในแมนแฮตตัน โครงการที่ได้รับการสนับสนุนทางการเงินจากภาคเอกชนนี้เปิดตัวเมื่อ ค.ศ. 1995 ตั้งอยู่บนท่าน้ำ 59, 60 และ 61 และในอาคารหลักที่เชื่อมต่อท่าน้ำเหล่านี้เข้าด้วยกัน อาคารแห่งนี้ประกอบด้วยกอล์ฟคลับ สนามไดรฟ์กอล์ฟหลายชั้น ฟีลด์เฮาส์ ซึ่งมีสิ่งอำนวยความสะดวกด้านกีฬาและการฝึกซ้อมมากมาย สกายริงก์ ซึ่งมีลานสเก็ตน้ำแข็งขนาดมาตรฐานสองแห่ง เฮลต์คลับเชลซีเพียส์ฟิตเนส โบว์เลอโรแอตเชลซีเพียส์ ซึ่งเป็นลานโบว์ลิง และซันเซ็ตเทอร์เรซ ซึ่งเป็นสถานที่จัดงานแต่งงานและงานกิจกรรมอื่น ๆ นอกจากนี้ ในบริเวณเดียวกันยังมีศูนย์จัดงานหลายแห่ง สถานที่ผลิตภาพยนตร์และโทรทัศน์ ซิลเวอร์สกรีนสตูดิโอส์ และท่าจอดเรือมารีนไทม์เซนเตอร์สำหรับจอดเรือส่วนตัว
สี่กงจื่อรณรัฐ

"สี่กงจื่อรณรัฐ" หรือ "สี่คุณชายแห่งยุครณรัฐ" คือเจ้าขุนนางจำนวน 4 ราย ผู้ทรงอำนาจในช่วงปลายยุครณรัฐในประวัติศาสตร์จีน ซึ่งมีบทบาทและอิทธิพลอย่างยิ่งต่อการเมืองภายในแต่ละรัฐที่เจ้าขุนนางเหล่านี้สังกัดในช่วงปลายศตวรรษที่ 3 ก่อนคริสตกาล
ในช่วงเวลานี้ กษัตริย์ราชวงศ์โจวมีฐานะเป็นประมุขแผ่นดินจีนทั้งปวงแต่เพียงในนาม และบรรดารัฐใหญ่ทั้งเจ็ดซึ่งนำโดยวงศ์ตระกูลเจ้าขุนนางต่าง ๆ พากันแข่งขันซึ่งกันและกันเพื่อช่วงชิงอำนาจนำที่แท้จริง ถึงแม้กงจื่อทั้งสี่จะมีใช่กษัตริย์ผู้ปกครองรัฐ แต่บทบาทของพวกเขาก็โดดเด่นจากความมั่งคั่งและอำนาจทางการทหารที่พวกเขาถือครองอยู่ จนบางครั้งสามารถแข่งบารมีกับกษัตริย์ผู้ครองรัฐสามนตราชที่ตนเองสังกัดอยู่ได้ นามของกงจื่อเหล่านี้ได้แก่
ลิ่นเอเชีย

Manis ("spirit") คือสกุลของลิ่นเอเชียใต้ และลิ่นเอเชียตะวันออก ลิ่นเอเชีย อยู่ในวงศ์ย่อย Maninae ซึ่งอยู่ในวงศ์ Manidae.
ลิ่นเอเชียมีทั้งหมด 8 ชนิด (ดูในตาราง) กระจายพันธุ์ไปในทวีปเอเชีย สำหรับในประเทศไทยพบ 2 ชนิด คือ ลิ่นซุนดา หรือ ลิ่นชวา ("M. javanica") ที่พบได้ทั่วไปทุกภาค กับลิ่นจีน ("M. pentadactyla") ที่มีรายงานการพบเพียงไม่กี่ครั้งเท่านั้น บริเวณอุทยานแห่งชาติดอยอินทนนท์ เมื่อปี พ.ศ. 2483 ซึ่งมีขนาดลำตัวที่เล็กกว่า หางสั้นกว่า และมีสีที่คล้ำกว่า
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, กิ่งอำเภอเต่างอย และกิ่งอำเภอโคกศรีสุพรรณ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอวาริชภูมิ, อำเภออากาศอำนวย, อำเภอส่องดาว, อำเภอคำตากล้า, กิ่งอำเภอนิคมน้ำอูน และกิ่งอำเภอเจริญศิลป์
ว็อลเฟินชีเซิน

ว็อลเฟินชีเซิน  เป็นหมู่บ้านและเทศบาลในรัฐนิดวัลเดิน ประเทศสวิตเซอร์แลนด์ เป็นทางผ่านสำคัญสู่เอ็งเงิลแบร์ค ซึ่งเป็นศูนย์กลางกีฬาฤดูหนาวชื่อดังของสวิตเซอร์แลนด์ สถานที่ท่องเที่ยวในเขตหมู่บ้านว็อลเฟินชีเซินคือทะเลสาบบันอัลพ์  ซึ่งเป็นอ่างเก็บน้ำในหุบเขาที่ระดับความสูง 1,560 เมตรเหนือระดับน้ำทะเล ซึ่งให้ทัศนียภาพที่งดงามอย่างยิ่ง การเดินทางขึ้นไปทะเลสาบสามารถใช้กระเช้าลอยฟ้า
นิราศธารโศก

นิราศธารโศก เป็นกาพย์ห่อโคลงในพระราชนิพนธ์ของเจ้าฟ้าธรรมธิเบศไชยเชษฐ์สุริยวงศ์ ทรงพระนิพนธ์คราวเดียวกับกาพย์ห่อโคลงประพาสธารทองแดง เมื่อครั้งตามเสด็จสมเด็จพระเจ้าอยู่หัวบรมโกศไปทรงนมัสการและสมโภชรอยพระพุทธบาทสระบุรี เดิมเรียก นิราศพระบาท ต่อมาจึงเปลี่ยนเป็น "กาพย์ห่อโคลงนิราศธารโศก" เพื่อให้คล้องกับกาพย์ห่อโคลงนิราศธารทองแดง 
รูปแบบคำประพันธ์เป็นกาพย์ห่อโคลงจำนวน 152 บท ขึ้นต้นด้วยโคลง 4 สุภาพ 2 บท จบด้วยโคลงกระทู้ 3 บท ระบุชื่อกวีผู้ทรงนิพนธ์และระบุว่าวรรณคดีเรื่องจบบริบูรณ์ เนื้อความเริ่มด้วยการชมความงามของนางอันเป็นที่รักตามคติอินเดีย คือชมความงามทีละส่วนตั้งแต่ศีรษะจรดปลายเท้าแล้วสรุปว่า นางนั้นงามจนยากที่จะหาใครเทียม จากนั้นพรรณนาคร่ำครวญไปตามลำดับเวลา ตลอดวัน ตลอดคืน เริ่มแต่โมงเช้า สองโมงเช้า สามโมงเช้า สี่โมงเช้า ห้าโมงเช้า เที่ยง บ่ายโมง สองโมง สามโมงเย็น สี่โมงเย็น ห้าโมงเย็น ทุ่มหนึ่ง สองทุ่ม ยามหนึ่ง สี่ทุ่ม ห้าทุ่ม สองยาม เจ็ดทุ่ม แปดทุ่ม ยามสาม สิบทุ่ม ตีสิบเอ็ด จวบจนถึงเช้า แล้วคร่ำครวญไปตามลำดับวัน เดือน ฤดู ปี ตั้งแต่วันอาทิตย์ถึงวันเสาร์ เดือนห้าถึงเดือนสี่ ฤดูคิมหันต์ วัสสันต์ (วสันต์) และเหมันต์ ปีชวดถึงปีกุญ (กุน) กล่าวถึงพิธีต่าง ๆ ที่กระทำในแต่ละเดือน จากนั้นกล่าวถึงการเสด็จประพาสธารโศก 
กาพย์ห่อโคลงนิราศธารโศก พิมพ์ครั้งแรกในหนังสือ "วิทยาจารย์" ร.ศ. 130 (พ.ศ. 2452) ใช้ชื่อว่า "กาพย์ห่อโคลงนิราศเจ้าฟ้าธรรมธิเบศร์" ต่อมากรมศิลปากรตรวจสอบชำระใหม่ใน พ.ศ. 2505 ได้ทำเชิงอรรถเพิ่มเติม พร้อมรูปภาพและแผนที่ประกอบ
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, กิ่งอำเภอเต่างอย และกิ่งอำเภอโคกศรีสุพรรณ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอวาริชภูมิ, อำเภออากาศอำนวย, อำเภอส่องดาว, อำเภอคำตากล้า, และกิ่งอำเภอนิคมน้ำอูน
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, อำเภอวาริชภูมิ, อำเภออากาศอำนวย, กิ่งอำเภอนิคมน้ำอูน, กิ่งอำเภอเต่างอย และกิ่งอำเภอโคกศรีสุพรรณ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอส่องดาว และอำเภอคำตากล้า
เช ซาฮารา

เช ซาฮารา ธิดาของ นูร์ โมฮาเม็ด (นิยมเรียกว่า เช ซาฮารา กาอุม อีบู; Che Zahara Kaum Ibu, 1907–1962) เป็นนักเคลื่อนไหวชาวมลายูซึ่งทำงานเกี่ยวกับด้านสิทธิสตรีและสิทธิเยาวชนในประเทศสิงคโปร์ เธอได้รับการยอมรับว่าเป็นสตรีชาติพันธุ์มลายูคนแรกของสิงคโปร์ที่ต่อสู้เพื่อสิทธิสตรีแบบสมัยใหม่ เช ซาฮารา เป้นผู้ก่อตั้งองค์การด้านสวัสดิการสตรีมุสลิมแห่งแรกของสิงคโปร์ ซึ่งคือ สมาคมสวัสดิการสตรีมลายู (Malay Women's Welfare Association; MWWA) ตลอดระยะเวลาสิบสามปี เธอ "ดูแลสตรีและเด็กกำพร้ามากกว่า 300 คนโดยไม่ได้สินใจซึ่งพื้นหลังทางชาติพันธุ์และศาสนา" เธอให้ทั้งที่พักอาศัย สอนความรู้ทางศาสนา และทักษะพื้นฐานเพื่อประกอบอาชีพ เช่นการเย็บผ้า
ชีวประวัติ.
เช ซาฮารา เกิดและเติบโตมาใน "ครอบครัวที่ได้รับคใามเคารพในสิงคโปร์" บิดาของเธอ นูร์ โมฮาเม็ด (Noor Mohamed) เป็นหนึ่งในชาวมลายูคนแรก ๆ ที่ได้เรียนภาษาอังกฤษ ซาฮาราเรียนภาษาอังกฤษจากบิดาของเธอเช่นกัน สามีของเธอ อาลัล โมฮาเม็ด รุซซุล (Alal Mohamed Russull) เป็นผู้สนับสนุนเรียกร้องด้านรัฐสวัสดิการและความยุติธรรม หลังสิ้นสุดสงครามโลกครั้งที่สอง เธอและสามีร่วมกันเปิดบ้านตัวเองเพื่อรับเด็กกำพร้า บ้านของทั้งสองตั้งอยู่บนถนนเดสเกอร์ (Desker Road) ซึ่งในเวลานั้นเป็นใจกลางย่านโคมแดงของสิงคโปร์
เช ซาฮารา ก่อตั้งองค์การ MWWA ในเดือนตุลาคม 1947 และขับเคลื่อนรณรงค์ด้านปัญหาที่เกิดจากการปฏิรูปการสมรสผ่านองค์การดังกล่าว MWWA ในเวลานั้นมีสมาชิกถึงแปดสิบคน ในจำนวนนี้มีห้าสิบคนเป็นครู
ในปี 1948 เธอเขียนบทละครสั้นสี่ฉบับที่จะนำมาแสดงเพื่อใช้ประท้วงธรรมเนียมการแต่งงานแบบมลายูดั้งเดิม ซึ่งให้อำนาจฝ่ายชายในการหย่าร้างโดยไม่ต้องดำเนินการให้ถูกต้องตามกฎหมาย เป็นต้น และยังสนับสนุนการผ่านรัฐบัญญัติเลย์ค็อกว่าด้วยการสมรส (Laycock Marriage Bill) ซึ่งเพิ่มอายุขั้นต่ำสำหรับการแต่งงานในสิงคโปร์ นอกจากนี้เธอยังตั้งต้นรณรงค์ให้สตรีในสิงคโปร์บริจาคเลือด
ในผี 1955 เธอเป็นผู้แทนประเทศสิงคโปร์ในการประขุมสุดยอดมารดาโลกที่ประเทศสวิตเซอร์แลนด์ ในปี 1961 เธอมีส่วนร่สมช่วยก่อตั้งวีเมนส์ชาร์เตอร์ขึ้นในสิงคโปร์
เธอได้รับการบรรจุชื่อในหอเกียรติยศสตรีสิงคโปร์ในปี 2014
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, อำเภอวาริชภูมิ, อำเภออากาศอำนวย, กิ่งอำเภอนิคมน้ำอูน และกิ่งอำเภอเต่างอย
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอส่องดาว และกิ่งอำเภอคำตากล้า
รายชื่อจังหวัดที่เข้าร่วมมิสยูนิเวิร์สไทยแลนด์

, ในปัจจุบันมีจังหวัดที่เข้าร่วมการประกวดมิสยูนิเวิร์สไทยแลนด์ เป็นทั้งหมด 77 จังหวัด โดยมิสยูนิเวิร์สไทยแลนด์ได้เริ่มจัดระบบจังหวัดเป็นครั้งแรกในปีค.ศ. 2023 โดยผู้ได้รับตำแหน่งสูงสุดจะเป็นตัวแทนประเทศไทยในการเข้าร่วมเวทีการประกวดมิสยูนิเวิร์ส
จังหวัดที่เข้าร่วมการประกวด.
หมายเหตุ: เนื่องจากการประกวดมิสยูนิเวิร์สไทยแลนด์ 2000–2022 ยังไม่ได้จัดประกวดหาตัวแทนประจำจังหวัด
อัปเดต: 04/03/2568
อันดับจังหวัดตามจำนวนนางงามที่ได้ตำแหน่งต่าง ๆ.
อัปเดต: 04/03/2568
เจฟฟ์ เบ็ก

เจฟฟรีย์ อาร์โนลด์ เบ็ก (24 มิถุนายน 1944 – 10 มกราคม 2023) เป็นนักกีตาร์ชาวอังกฤษ เขาเริ่มมีชื่อเสียงในฐานะสมาชิกวงดนตรีร็อกชื่อ เดอะยาร์ดเบิดส์ และหลังจากนั้นได้ก่อตั้งและเป็นหัวหน้าวงดนตรี เดอะเจฟฟ์เบ็กกรุป และเบ็ก,โบเกิร์ตแอนด์แอปไพซ์ ในปี พ.ศ. 1975 เขาหันมาเล่นดนตรีแนวบรรเลงโดยเน้นที่เสียงที่สร้างสรรค์ และผลงานของเขาครอบคลุมแนวเพลงและสไตล์ต่าง ๆ ตั้งแต่ บลูส์ร็อก ฮาร์ดร็อก แจ๊สฟิวชัน รวมถึงกีตาร์ร็อกและอิเล็กทรอนิกา
เจเรมี ซักเกอร์

เจเรมี สก็อตต์ ซักเกอร์ (เกิดเมื่อวันที่ 3 มีนาคม ค.ศ. 1996) เป็นนักร้องและนักแต่งเพลงชาวอเมริกัน ซึ่งเป็นที่รู้จักจากเพลง "Comethru", "You Were Good to Me" และ "All the Kids Are Depressed" เขาได้ปล่อยอีพีหลายชุดและอัลบั้มเต็มสองชุดคือ "Love Is Not Dying" (2020) และ "Crusher" (2021)
แฟตส์ โดมิโน

แอนทวน แคลิสต์ โดมิโน จูเนียร์ (26 กุมภาพันธ์ ค.ศ. 1928 – 24 ตุลาคม ค.ศ. 2017) หรือที่รู้จักกันในชื่อ แฟตส์ โดมิโน (Fats Domino) เป็นนักร้อง นักแต่งเพลง และนักเปียโนชาวอเมริกัน โดมิโนเป็นหนึ่งในผู้บุกเบิกดนตรีร็อกแอนด์โรล ซึ่งสามารถขายแผ่นเสียงได้มากกว่า 65 ล้านแผ่น 
โดมิโนเกิดในนิวออร์ลีนส์ ในครอบครัวชาวครีโอลเชื้อสายฝรั่งเศส และได้เซ็นสัญญากับค่ายอิมพีเรียลเรเคิดส์ ในปี 1949 ซิงเกิลแรกของเขา "The Fat Man" ได้รับการยกย่องจากนักประวัติศาสตร์ว่าเป็น ซิงเกิลร็อกแอนด์โรลเพลงแรกและถือเป็นเพลงแรกที่มียอดขายมากกว่า 1 ล้านชุด โดมิโนยังคงทำงานร่วมกับ เดฟ บาร์โทโลมิว ผู้ร่วมเขียนเพลงนี้ โดยได้นำสไตล์การเล่นเปียโนแบบโรลลิงอันเป็นเอกลักษณ์ของเขามาใช้กับเพลง "Lawdy Miss Clawdy" (1952) ซึ่งเป็นเพลงเก่าของของลอยด์ ไพรซ์ และเขาได้แต่งเพลงฮิตหลายเพลง เริ่มจากเพลง "Ain't That a Shame" (1955) ระหว่าง ค.ศ. 1955 ถึง 1960 เขามีเพลงฮิตติดชาร์ตท็อป 10 ของสหรัฐอเมริกาถึง 11 เพลง ในปี 1955 แผ่นเสียงทั้งห้าแผ่นของเขาขายได้เกินหนึ่งล้านแผ่น และได้รับการรับรองเป็นแผ่นทองคำ
ทวินส์ ฮินาฮิมะ

ทวินส์ ฮินาฮิมะ (ญี่ปุ่น: ツインズひなひま, โรมาจิ: Tsuinzu Hinahima) เป็นภาพยนตร์สั้นอนิเมะทางโทรทัศน์ของญี่ปุ่นที่ผลิตโดยฟรอนเทียร์ เวิร์คส์และกากา คริเอชัน และสร้างเป็นแอนิเมชั่นโดยกากา เทคโนโลยี สตูดิโอด้วยความช่วยเหลือจากปัญญาประดิษฐ์ (AI) โดยอิงจากอนิเมะของติ๊กต็อกเกอร์ชื่อเดียวกันที่เริ่มเผยแพร่ในเดือนพฤศจิกายน พ.ศ. 2566 กำกับโดยโค นากาโนะ โดยมียู ชินาดะรับหน้าที่เป็นผู้เขียนบทของซีรีส์ ทาคุมิ โยโกตะเป็นผู้ออกแบบตัวละคร และคุจิระ ยูเมมิเป็นผู้แต่งเพลงประกอบ
ภาพยนตร์เรื่องนี้ออกอากาศทางช่องโตเกียวเอ็มเอ็กซ์ในวันที่ 28 มีนาคม และออกอากาศทางช่องเอ็มบีเอสและบีเอส เอ็นทีวี ในวันที่ 30 มีนาคม พ.ศ. 2568 เพลงเปิดของเรื่องคือ "Augment Day!" (おーぎゅめんと・でいっ!) ขับร้องโดยซาเอะ ฮิรัตสึกะและยูริเอะ อิโงมะ ในขณะที่เพลงปิดของเรื่องคือ "6:00 PM" ขับร้องโดย Chico
ให้เสียงโดย: ซาเอะ ฮิรัตสึกะ
ให้เสียงโดย: ยูริเอะ อิโงมะ
มิตร ชัยบัญชา มายาชีวิต

มิตร ชัยบัญชา มายาชีวิต เป็นละครโทรทัศน์ไทยแนวอัตชีวประวัติ ชีวิต ปี 2548 ที่ดัดแปลงจากชีวิตจริงของมิตร ชัยบัญชา จากการกำกับของฉลวย ศรีรัตนา นำแสดงโดยพุฒิชัย อมาตยกุล, ทักษอร ภักดิ์สุขเจริญ และฝน ธนสุนทร ออกอากาศทางช่อง 7 ทุกวันจันทร์–อาทิตย์ เวลา 18.45 น. ระหว่างวันที่ 10 ตุลาคม ถึง 16 พฤศจิกายน พ.ศ. 2548 มีจำนวนทั้งสิ้น 32 ตอน
เรื่องย่อ.
"มิตร ชัยบัญชา มายาชีวิต" ถ่ายทอดเรื่องราวชีวิตของมิตร ชัยบัญชา อดีตพระเอกชื่อดังตั้งแต่เด็กจนถึงวาระสุดท้ายของชีวิต รวมถึงเส้นทางในวงการบันเทิงของเขา
วงศ์พะยูนแมนนาที

วงศ์พะยูนแมนนาที หรือ Trichechidae เป็นวงศ์ของอันดับพะยูน ซึ่งรวมถึงพะยูนแมนนาทีทุกตัวที่มีชีวิตและพะยูนแมนนาทีหลายสกุลที่สูญพันธุ์ไปแล้ว
การจำแนกชั้นทางวิทยาศาสตร์.
Trichechidae
อันดับสัตว์กินแมลงแท้

Eulipotyphla (จาก "eu-" + "Lipotyphla" ความหมายคือ ขาดแคลนลําไส้ใหญ่ส่วนต้น; บางครั้งเรียกว่า อันดับสัตว์กินแมลงแท้ หรือ true insectivores) เป็นอันดับของสัตว์เลี้ยงลูกด้วยนม ได้แก่วงศ์ Erinaceidae (เฮดจ์ฮอก และหนูผีป่า); Solenodontidae (โซเลโนดอน); Talpidae (ตุ่น, หนูผี-เหมือนตุ่น และ เดสมาน); และ Soricidae (หนูผี)
ประวัติศาสตร์อนุกรมวิธาน.
ในอดีต สัตว์เหล่านี้จะถูกจัดกลุ่มรวมกับสัตว์อื่นๆ เช่น กระแต หนูผีช้าง และ กาเลโก ภายใต้หมวดหมู่ที่กว้างกว่าสัตว์กินแมลงซึ่งประกอบด้วยสัตว์เลี้ยงลูกด้วยนมที่มีรกขนาดเล็กที่กินแมลงทั้งหมด วิลเฮ็ล์ม ปีเตอรส์ ระบุกลุ่มย่อยของสัตว์กินแมลงสองกลุ่ม ซึ่งแยกแยะได้จากการมีหรือไม่มี กระเปาะลำไส้ใหญ่ในลำไส้ใหญ่ ใน "Generelle morphologie der organismen" ปี พ.ศ. 2409 แอร์นสท์ เฮคเคิลตั้งชื่อกลุ่มเหล่านี้ว่า Menotyphla และ Lipotyphla จาก "μένω" ("ยังคงอยู่")/"λείπω" ("ขาด" หรือ "ทิ้งไว้ข้างหลัง") ตามลำดับ + "τυφλὸν" แปลว่า "ขาดแคลน" อย่างแท้จริง เช่นใน "τυφλὸν ἔντερον" ("ขาดแคลนกระเปาะลำไส้ใหญ่" ซึ่งภาษาละติน "intestinum caecum" มาจากคำว่า calque)
ตั้งแต่ช่วงปลายคริสต์ทศวรรษ 1990 เป็นต้นมา การศึกษาระดับโมเลกุล ได้แสดงหลักฐานว่าไลโปไทฟลาไม่ใช่กลุ่ม โมโนไฟลีติก สิ่งนี้ทำให้ tenrecs, นาก Shrews, และ golden moles ถูกจัดอยู่ในอันดับใหม่ (Afrosoricida ในอันดับ Afrotheria) โดยสมาชิกที่เหลือของ Lipotyphla ถูกจัดประเภทใหม่เป็น Eulipotyphla
การศึกษาวิจัยในปี 2023 แสดงให้เห็นว่าลำดับการสูญพันธุ์เริ่มมีความหลากหลายก่อน การสูญพันธุ์ K-Pg โดยอิงจากการประมาณค่า นาฬิกาโมเลกุล
การจำแนกประเภท.
กลุ่มย่อยฐานบนและล่างภายในต้นไม้คืออันดับย่อย Solenodonota และ Erinaceota ตามลำดับ คาดว่าสองสาขานี้แยกออกจากกันเมื่อประมาณ 72–74 ล้านปีมาแล้ว เชื่อกันว่า Nesophontidae และ Solenodontidae แยกออกจากกันเมื่อประมาณ 57 ล้านปีก่อน คาดว่าเวลาแยกตัวของวงศ์ตุ่นเทียบกับหนูผีบวกกับวงศ์เฮดจ์ฮอก และสำหรับหนูผีเทียบกับวงศ์เฮดจ์ฮอก อยู่ที่ 69 ล้านปีก่อนและ 64 ล้านปีก่อนตามลำดับ
สนามกีฬาผู้ใช้แรงงาน

__LEAD_SECTION__.
สนามกีฬาผู้ใช้แรงงาน  เป็นสนามฟุตบอลในเขตเฉาหยาง กรุงปักกิ่ง ประเทศจีน เปิดทำการเมื่อ ค.ศ. 2023 บนพื้นที่ของสนามกีฬาเดิม ซึ่งถูกรื้อถอนใน ค.ศ. 2020 เป็นหนึ่งในสนามฟุตบอลที่ใหญ่ที่สุดในประเทศจีน และเป็นสนามเหย้าของเป่ย์จิงกั๋วอัน สโมสรที่เล่นในไชนีสซูเปอร์ลีก
สนามกีฬาผู้ใช้แรงงาน (ค.ศ. 2023)

สนามกีฬาผู้ใช้แรงงาน  เป็นสนามฟุตบอลในเขตเฉาหยาง กรุงปักกิ่ง ประเทศจีน เปิดใช้เมื่อ ค.ศ. 2023 บนพื้นที่ของสนามกีฬาเดิม ซึ่งถูกรื้อถอนใน ค.ศ. 2020 เป็นหนึ่งในสนามฟุตบอลที่ใหญ่ที่สุดในประเทศจีน และเป็นสนามเหย้าของเป่ย์จิงกั๋วอัน เป็นสโมสรที่เล่นในไชนีสซูเปอร์ลีก
ประวัติ.
เมื่อวันที่ 4 มกราคม ค.ศ. 2020 มีการประกาศว่าสนามกีฬาผู้ใช้แรงงานจะเป็นสถานที่จัดการแข่งขันเอเชียนคัพ 2023
หลังจากจบฤดูกาลปี 2019 สโมสรเป่ย์จิงกั๋วอันได้ย้ายสนามเหย้าของตนเองไปที่สนามกีฬาเป่ย์จิงเฟิงไถเป็นเวลาสามปีขณะที่การปรับปรุงสนามเพื่อเตรียมพร้อมสำหรับการแข่งขันได้เกิดขึ้น บริษัทวิศวกรรมของโครงการสร้างใหม่นี้คือกลุ่มวิศวกรรมการก่อสร้างปักกิ่ง (Beijing Construction Engineering Group)
อย่างไรก็ตาม เมื่อวันที่ 14 พฤษภาคม ค.ศ. 2022 สมาพันธ์ฟุตบอลเอเชีย (AFC) ได้ประกาศว่าประเทศจีนจะไม่สามารถเป็นเจ้าภาพจัดการแข่งขันได้เนื่องจากสถานการณ์พิเศษที่เกิดจากการแพร่ระบาดของโควิด-19
เมื่อวันที่ 31 ธันวาคม ค.ศ. 2022 สนามกีฬาผู้ใช้แรงงานงานแห่งใหม่ได้จัดงานครั้งแรก โดยเป็นงานส่งท้ายปีเก่าต้อนรับปีใหม่ที่ชื่อว่า "Embrace a New Journey - 2023 BRTV New Year's Eve" ซึ่งจัดขึ้นในสนามกีฬาและออกอากาศทางสถานีโทรทัศน์ดาวเทียมปักกิ่ง
สนามกีฬาผู้ใช้แรงงานที่ได้รับการปรับปรุงใหม่เปิดอย่างเป็นทางการเมื่อวันที่ 15 เมษายน ค.ศ. 2023 โดยมีการจัดพิธีเปิดการแข่งขันไชนีสซูเปอร์ลีก 2023 ก่อนการแข่งขันเปิดฤดูกาลระหว่างเป่ย์จิงกั๋วอันและเหมย์โจวเค่อเจีย เย่ ฉู่กุ้ย กองกลางของเหมย์โจวเค่อเจีย ทำประตูแรกในประวัติศาสตร์ของสนามแห่งนี้
เมื่อวันที่ 15 มิถุนายน ค.ศ. 2023 สนามกีฬาแห่งนี้ได้จัดการแข่งขันกระชับมิตรระดับนานาชาติเป็นครั้งแรก โดยอาร์เจนตินาเอาชนะออสเตรเลีย 2–0 โดยลิโอเนล เมสซิ ทำประตูที่เร็วที่สุดในอาชีพค้าแข้งระดับนานาชาติของเขาโดยใช้เวลาเพียง 79 วินาที
ที่ตั้ง.
สนามกีฬาตั้งอยู่ในเขตเฉาหยางของกรุงปักกิ่ง กินพื้นที่ทั้งบล็อกที่ถูกล้อมรอบด้วยถนนกงเหรินถี่ยฺวี่ฉ่างเหนือ ตะวันออก ใต้ และตะวันตก อยู่ฝั่งตรงข้ามถนนจากสนามกีฬาในร่มผู้ใช้แรงงานและอยู่ใกล้กับย่านธุรกิจซานหลี่ถุน
การคมนาคม.
สนามกีฬาแห่งนี้สามารถเดินทางไปได้โดยรถไฟใต้ดินปักกิ่ง โดยมีสถานีสนามกีฬาผู้ใช้แรงงาน (Workers' Stadium station) ให้บริการในเส้นทางสาย 17 และสาย 3 ชานชาลาสาย 17 เปิดให้บริการเมื่อวันที่ 30 ธันวาคม ค.ศ. 2023 และชานชาลาสาย 3 เปิดให้บริการเมื่อวันที่ 15 ธันวาคม ค.ศ. 2024 เส้นทางรถไฟใต้ดินช่วยเชื่อมโยงสนามกีฬาเข้ากับย่านตะวันออกและเหนือของปักกิ่ง
อารโมนีกับเมฟีโบเชท

อารโมนีกับเมฟีโบเชท ในคัมภีร์ฮีบรูเป็นพระราชโอรส 2 องค์ของซาอูลกับพระสนมริสปาห์บุตรีอัยยาห์ หลังซาอูลสวรรคต ทั้งสองถูกสังหารเพื่อแก้แค้นจากความรุนแรงต่อคนกิเบโอน
รายงานพระคัมภีร์.
การสวรรคตของทั้งสองปรากฏใน2 ซามูเอล บทที่ 21 โดยระบุว่าอิสราเอลประสบกับความกันดารสามปี ซึ่งคาดว่าเกิดขึ้นจากซาอูลสังหารคนกิเบโอน ชาวกิเบโอนกล่าวแก่พระเจ้าดาวิดว่าไม่มีอะไรชดเชยพวกเขาได้อีกแล้ว นอกจากการตายของลูกชายทั้งเจ็ดของซาอูล (21:1-6 NKJV:). ดาวิดจึงส่งอารโมนี เมฟีโบเชท [พระราชโอรสในซาอูล ระวังสับสนกับเมฟีโบเชทที่เป็นโอรสของโยนาทาน] และพระราชนัดดาของซาอูล 5 พระองค์ (บุตรชายของเมราบกับอาดรีเอล)
คนกิเบโอนสังหาร 7 คนนั้นทั้งหมด และแขวนร่างบนภูเขาเฉพาะพระพักตร์ที่กิเบอาห์ (21:8-9 NKJV:) ร่างของพวกเขาถูกแขวนทิ้งไว้กลางแจ้งเป็นเวลาห้าเดือน และริสปาห์ผู้โศกเศร้าได้ปกป้องร่างของพวกเขาไม่ให้ถูกสัตว์ร้ายและนกล่าเหยื่อกิน (21:10 NKJV:) ท้ายที่สุด ดาวิดสั่งให้นำร่างของพวกเขาลงและฝังไว้ในสุสานครอบครัวที่เศ-ลา ซึ่งฝังร่างของซาอูลกับโยนาทาน (21:13-14 NKJV:).
ถวีเงวียน

ถวีเงวียน  เป็นนครภายใต้นคร (นครย่อย) ในนครไฮฟอง ซึ่งเป็นนครที่ใหญ่ที่สุดอันดับสามของประเทศเวียดนาม นครถวีเงวียนตั้งอยู่ติดกับจังหวัดกว๋างนิญ และใกล้กับอ่าวหะล็อง
นครถวีเงวียนได้รับการจัดตั้งเป็นนครเมื่อวันที่ 1 มกราคม ค.ศ. 2025 โดยยกฐานะมาจากอำเภอถวีเงวียนเดิม<ref name=1232/NQ-UBTVQH15></ref> มีแม่น้ำบักดั่งไหลผ่านทางตอนเหนือของเมือง และมีสะพานบิ๊ญข้ามแม่น้ำเกิ๊ม และเชื่อมต่อเมืองนี้กับใจกลางเมืองไฮฟอง นครถวีเงวียนแบ่งเขตการปกครองออกเป็น 17 แขวง ("phường") และ 4 ตำบล ("xã")
เจงกิ ยอดนักสู้

เจงกิ ยอดนักสู้ หรือ เกิงกิ ยอดนักสู้  เป็นมังงะกีฬา ของญี่ปุ่นเขียนและวาดภาพโดย โคยามะ ยู มังงะเรื่องนี้เล่าเรื่องราวของ โฮริกุจิ เกงกิ เด็กชายที่ได้รับการเลี้ยงดูจากพ่อเลี้ยงเดี่ยวและต้องการให้เป็นนักมวยเหมือนเขา ได้รับการดัดแปลงเป็นอนิเมะซีรีส์ทางโทรทัศน์โดย โทเอแอนิเมชัน มังงะเรื่องนี้ได้รับรางวัล โชงากูกัง มังงะ อวอร์ดส์ สาขาโชเน็นในปี พ.ศ. 2520 
การ์ตูนมังงะเรื่องนี้ สถานีโทรทัศน์ไทยทีวีสีช่อง 9 อ.ส.ม.ท. หรือ ช่อง 9 เอ็มคอตเอชดี ในชื่อปัจจุบันเคยนำมาฉายออกอากาศในประเทศไทยเป็นครั้งแรกเมื่อประมาณ 40 กว่าปีที่แล้วในทุกเช้าวันเสาร์ ประมาณยุค 80 ให้เสียงพากษ์ภาษาไทยโดยทีมพากษ์ของช่อง 9 ในสมัยนั้น นำทีมโดย "น้าต๋อยเซมเบ้" โดยน้าต๋อย พากษ์เป็นเสียงเจงกิตอนโตเป็นหนุ่มแล้ว
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอสว่างแดนดิน, อำเภออากาศอำนวย, อำเภอวานรนิวาส, อำเภอบ้านม่วง, อำเภอวาริชภูมิ, กิ่งอำเภอส่องดาว และกิ่งอำเภอนิคมน้ำอูน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน และอำเภอกุดบาก
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอสว่างแดนดิน, อำเภออากาศอำนวย, อำเภอวานรนิวาส, อำเภอบ้านม่วง, อำเภอวาริชภูมิ และกิ่งอำเภอส่องดาว
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน และอำเภอกุดบาก
ฮิโรฮิโกะ คาเกงาวะ

ฮิโรฮิโกะ คาเกงาวะ (; โรมาจิ: "Kakegawa Hirohiko", เกิด 11 ตุลาคม) เป็นนักพากย์ นักแสดง และ ผู้บรรยาย ชาวญี่ปุ่น เกิดที่จังหวัดไซตามะ สังกัดอาโอนิโปรดักชัน
ชรีฟพอร์ต

ชรีฟพอร์ต ("-port") เป็นนครในรัฐลุยเซียนา สหรัฐอเมริกา เป็นเมืองที่มีประชากรมากเป็นอันดับ 3 ของรัฐลุยเซียนา รองจากนิวออร์ลีนส์และแบตันรูช เมืองชรีฟพอร์ตส่วนใหญ่ตั้งอยู่ในแคดโดแพริชซึ่งเป็นที่ตั้งแพริช เมืองทอดยาวไปตามฝั่งตะวันตกของแม่น้ำเรดไปจนถึงโบเซอร์แพริชที่อยู่ใกล้เคียง จากการสำรวจสำมะโนประชากรปี 2020 เมืองมีประชากร 201,573 คน
นางิสะ คาเกงาวะ

นางิสะ คาเกงาวะ (; โรมาจิ: "Kakegawa Nagisa", เกิด 17 พฤศจิกายน 1997) เป็นนักพากย์ชาวญี่ปุ่น เกิดที่จังหวัดนางาโนะ ส่วนสูง 144.6 ซม. เคยสังกัดค่ายครอกโคไดล์
ชีวประวัติ.
ในเดือนกันยายน 2016 ได้เริ่มต้นกิจกรรมในฐานะสมาชิกรุ่นแรก ๆ ของกลุ่มไอดอล "YOANI ปี 1 ห้อง C" ขณะที่ศึกษาอยู่ที่โยโยงิแอนิเมชันงากุอิง เธอสำเร็จการศึกษาจาก "YOANI ปี 1 ห้อง C" ในเดือนมกราคม 2018
ตั้งแต่เดือนเมษายน 2018 ได้เข้าร่วมค่ายครอกโคไดล์ และได้เป็นสมาชิกกึ่งสังกัดตั้งแต่เดือนมกราคม 2019 แล้วกลายเป็นสมาชิกเต็มตัวในเดือนเมษายน 2020 หลังจากนั้นจึงได้ลาออกในช่วงปลายเดือนพฤษภาคม 2023 แล้วทำงานต่อในฐานะฟรีแลนซ์
ลาฟีย์เอต (รัฐลุยเซียนา)

ลาฟีย์เอต  เป็นเมืองที่มีประชากรมากที่สุดและที่ตั้งแพริช ของลาฟีย์เอตแพริชในรัฐลุยเซียนา สหรัฐอเมริกา ตั้งอยู่ริมแม่น้ำเวอร์มิเลียน เป็นเมืองที่มีประชากรมากเป็นอันดับสี่ของรัฐลุยเซียนา โดยมีประชากร ตามสำมะโนประชากรในปี 2020 จำนวน 121,374 คน เขตมหานครลาฟีย์เอตเป็นพื้นที่มหานครสถิติที่ใหญ่เป็นอันดับสามของลุยเซียนา โดยมีประชากร 478,384 คนจากการสำรวจสำมะโนประชากรปี 2020
เอชเอสบีซี

บริษัท เอสเอชบีซีโฮลดิงส์ จำกัด (มหาชน) (เป็นคำย่อจากสมาชิกผู้ก่อตั้ง The Hongkong and Shanghai Banking Corporation) เป็นกลุ่มธนาคารบริการทุกด้านของอังกฤษ มีสำนักงานใหญ่อยู่ที่กรุงลอนดอน ประเทศอังกฤษ มีความสัมพันธ์ทางประวัติศาสตร์และทางธุรกิจกับเอเชียตะวันออก และมีฐานการดำเนินงานในหลายประเทศ เป็นธนาคารที่ใหญ่ที่สุดในยุโรปเมื่อพิจารณาจากสินทรัพย์รวมภายใต้การบริหาร (AUM) มากกว่าบีเอ็นพี พารีบาส์ โดยมีสินทรัพย์ภายใต้การบริหาร 3.098 ล้านล้านดอลลาร์สหรัฐ ณ เดือนกันยายน 2024 นอกจากนี้ยังว่าเป็นธนาคารที่ใหญ่เป็นอันดับ 7 ของโลกตาม AUM รองจากแบงก์ออฟอเมริกา และเป็นธนาคารที่ไม่ใช่ของรัฐที่ใหญ่เป็นอันดับ 3 ของโลก
ทรัพยากรมนุษย์

ทรัพยากรมนุษย์ (HR) คือกลุ่มบุคคลที่ประกอบเป็นกำลังแรงงานขององค์การ ภาคธุรกิจ อุตสาหกรรม หรือเศรษฐกิจ แนวคิดที่แคบกว่าคือ ทุนมนุษย์ ความรู้และทักษะที่บุคคลมี 
ฝ่ายทรัพยากรมนุษย์ (บางครั้งเรียกว่า "ทรัพยากรบุคคล") ขององค์การดำเนินการจัดการทรัพยากรบุคคล ดูแลด้านต่าง ๆ ของการจ้างงาน เช่น การปฏิบัติตาม กฎหมายแรงงาน และมาตรฐานการจ้างงาน การสัมภาษณ์และการคัดเลือก การจัดการประสิทธิภาพ การบริหารสวัสดิการพนักงาน การจัดระเบียบแฟ้มพนักงานพร้อมเอกสารที่จำเป็นสำหรับการอ้างอิงในอนาคต และด้านต่าง ๆ ของการสรรหาบุคลากร การจัดการคนเก่ง ความเป็นอยู่ที่ดีของพนักงาน และการออกจากงานของพนักงาน พวกเขาทำหน้าที่เป็นสะพานเชื่อมระหว่างฝ่ายบริหารขององค์การกับพนักงาน
ผู้ประพันธ์

ในทางกฎหมาย ผู้ประพันธ์ หรือ ผู้แต่ง  คือผู้สร้างสรรค์ผลงานต้นฉบับที่ได้รับการตีพิมพ์หรือเผยแพร่ ไม่ว่าผลงานนั้นจะเป็นในรูปแบบลายลักษณ์อักษร ภาพกราฟิก หรือการบันทึกก็ตาม การสร้างสรรค์ผลงานดังกล่าวถือเป็น เจ้าของผลงาน (authorship) ดังนั้นประติมากร จิตรกร หรือคีตกวี คือผู้สร้างสรรค์ผลงานประติมากรรม จิตรกรรม แม้ว่าในภาษาพูดทั่วไป ผู้ประพันธ์มักถูกมองว่าเป็น ผู้เขียน หนังสือ บทความ บทละคร หรือผลงานเขียนอื่น ๆ ก็ตาม ในกรณีของงานรับจ้าง นายจ้างหรือผู้ว่าจ้างจะถือเป็นผู้ประพันธ์งานนั้น ถึงแม้ว่าพวกเขาจะไม่ได้เขียนหรือสร้างงานนั้นขึ้นมา แต่เพียงสั่งให้บุคคลอื่นดำเนินการเท่านั้น
รายชื่อจังหวัดที่เข้าร่วมนางสาวไทย

1ในปัจจุบันมีจังหวัดที่เข้าร่วมการประกวดนางสาวไทย เป็นทั้งหมด 77 จังหวัด โดยนางสาวไทยได้เริ่มจัดระบบจังหวัดเป็นครั้งแรกในปีค.ศ. 2019 และต่อมาในปี 2023 โดยผู้ได้รับตำแหน่งสูงสุดจะเป็นตัวแทนประเทศไทยในการเข้าร่วมเวทีการประกวดเวทีระดับนานาชาติ
จังหวัดที่เข้าร่วมการประกวด.
หมายเหตุ: เนื่องจากการประกวดนางสาวไทย 1934–2018, 2020–2022 ยังไม่ได้จัดประกวดหาตัวแทนประจำจังหวัด
อัปเดต: 05/03/2568
อันดับจังหวัดตามจำนวนนางงามที่ได้ตำแหน่งต่าง ๆ.
อัปเดต: 05/03/2568
บาวเออร์ฮอกกี้

บริษัท บาวเออร์ฮอกกี้ จำกัด  เป็นผู้ผลิตอุปกรณ์ฮอกกี้น้ำแข็ง, รองเท้าสเกตฟิตเนสและสันทนาการ รวมถึงเครื่องแต่งกายจากอเมริกา ซึ่งบริษัทบาวเออร์ผลิตหมวกฮอกกี้, ถุงมือ, ไม้ฮอกกี้, รองเท้าสเกต, สนับแข้ง, กางเกง, เกราะ, สนับศอก, กระจับฮอกกี้ และกางเกงชั้นในรัดรูป รวมไปถึงอุปกรณ์ผู้รักษาประตู ตลอดจนอุปกรณ์บางประเภท เช่น รองเท้าสเกตฮอกกี้น้ำแข็ง ก็ได้รับการรับรองให้ใช้สำหรับกีฬาริงเกตเช่นกัน
บริษัทบาวเออร์พัฒนาและผลิตรองเท้าสเกตฮอกกี้น้ำแข็งเป็นหลัก กระทั่ง ค.ศ. 1990 จึงได้ซื้อทรัพย์สินฮอกกี้ของบริษัทคูเปอร์แคนาดา ส่วนใน ค.ศ. 2014 บริษัทบาวเออร์ได้ขยายธุรกิจสู่เบสบอลและซอฟต์บอลโดยซื้ออีสตันไดมอนด์จากริดเดล (บีอาร์จี สปอตส์) ซึ่งต่อมา บริษัทบาวเออร์ได้ดำเนินงานในฐานะหน่วยงานหนึ่งของพีกอะชีพเมนต์แอธเลติกส์ อิงก์. ในรัฐนิวแฮมป์เชอร์
ประวัติ.
ครอบครัวบาวเออร์ ค.ศ. 1934–1965.
อุปกรณ์ฮอกกี้ตราสินค้าบาวเออร์มีต้นกำเนิดมาเมื่อวันที่ 14 กันยายน ค.ศ. 1906 มื่อมีการก่อตั้งเวสเทิร์นชูคัมพานีลิมิเตดในเมืองคิตเชเนอร์ รัฐออนแทรีโอ และในวันที่ไม่ทราบแน่ชัด รอย ชาลส์ บาวเออร์ (ค.ศ. 1895–1989) ได้ดำรงตำแหน่งประธานบริษัท ส่วนเมื่อวันที่ 5 พฤษภาคม ค.ศ. 1934 บริษัทบาวเออร์ได้ก่อตั้งบริษัทใหม่ชื่อแคนาดาสเกตแมนิวแฟกเชอริงคัมพานีลิมิเตดเพื่อผลิตรองเท้าสเกตน้ำแข็ง ซึ่งโรงงานผลิตสเกต ค.ศ. 1934 ได้เริ่มดำเนินการที่โรงงานเวสเทิร์นชูที่ 236 วิกทอเรียสตรีตนอร์ต ตามที่รอย บาวเออร์ กล่าว แรงบันดาลใจในการทำธุรกิจรองเท้าสเกตแบบผสมผสานมาจากภรรยาของเขา เขากล่าวว่า "เธอไปซื้อรองเท้าสเกตกับรองเท้าบูตให้เจอรัลด์ ลูกชายของเรา และกลับถึงบ้านพร้อมกับบ่นถึงความไม่สะดวกที่เธอต้องเผชิญจากการต้องวิ่งเหยาะ ๆ ไปทั่วเมือง" ซึ่งผลิตภัณฑ์ของบาวเออร์ได้รับการจัดจำหน่ายในประเทศแคนาดาโดยบาวเออร์ชูคัมพานี และในสหรัฐโดยบาวเออร์คะเนเดียนสเกต อิงก์.
บาวเออร์เป็นบริษัทฮอกกี้แห่งแรกที่เริ่มผลิตรองเท้าสเกตฮอกกี้โดยมีใบมีดติดอยู่กับรองเท้าอย่างถาวร ที่บูตและใบมีดผลิตโดยบริษัทบาวเออร์ ซึ่งในปีต่อ ๆ มา ผลิตภัณฑ์ยอดนิยมของของบาวเออร์สเกตได้ถูกทำการตลาดภายใต้ชื่อทางการค้า "บาวเออร์ซูพรีม" เป็นครั้งแรก และบริษัทนี้มีชื่อเสียงมากยิ่งขึ้นจากความโดดเด่นของบ็อบบี บาวเออร์ ซึ่งเป็นสมาชิกในครอบครัวจากการแต่งงาน เนื่องจากบาวเออร์แต่งงานกับบาวเออร์ และเป็นสมาชิกหอเกียรติยศฮอกกี้ที่แข่งให้แก่ทีมบอสตันบรูอินส์ในคริสต์ทศวรรษ 1930 และคริสต์ทศวรรษ 1940
เฉิน เชิ่ง

เฉิน เชิ่ง (เสียชีวิต ป. มกราคม 208 ปีก่อนคริสตกาล) หรือ ตันเซ่ง ยังเป็นที่รู้จักในอีกชื่อว่า เฉิน เช่อ  และเป็นที่รู้จักหลังมรณกรรมในนาม อิ่นหวาง  เป็นผู้นำของการก่อการกำเริบต้าเจ๋อเซียงซึ่งเป็นกบฏต่อต้านราชวงศ์ฉินกลุ่มแรกในช่วงรัชสมัยจักรพรรดิฉินเอ้อร์ชื่อ